《解语花 题陈相之先生近湖山馆小照》
清代·沈善宝

一蒿绿水，四面青山，山水皆韶秀。东风晴昼。苏堤外、十里平湖秀透。

小桃细柳。看西子、芳容依旧。棹烟波、合有高人，艳福频消受。

苏白风流谁复。有参军此日，经纶抱负。平原特绣。

管湖山、预兆他年太守。词传红藕。夸胜迹、应多吟友。

和阳秀、尽倚新声，按拍惭予后。

作者简介：沈善宝，字湘佩，钱塘人。吏部郎中武凌雪继室。有《鸿雪楼诗集》。